**Sak nr.: 16/ 18 11. november 2016**

**Beslutningssak.**

**Søknader om støtte fra Iris fondet - Utbytte fra Iris Salten iks sine kommersielle selskaper for 2016.**

**Hensikt.**

De kommersielle selskapene i Iris skal i henhold til vår eierskapspolitikk betale 40 % av resultat etter skatt i utbytte. Etter innstilling fra styret bestemmer representantskapet om dette utbyttet skal gå til prosjekter som har søkt midler fra Iris-fondet, eller skal gå som direkte utbytte til eierne.

Med bakgrunn i diskusjonen i sist styremøte legges det frem forslag til når utbetalingen skal skje, og hvilken dokumentasjon som skal legges frem som utgangspunkt for utbetalingen.

**Bakgrunn i Saken.**

I henhold til behandling av utbyttepolitikk for datterselskap av Iris Salten har representantskapet vedtatt at man i representantskapets budsjettmøte skal ta stilling til om eventuelt utbytte fra de kommersielle selskapene skal gå til eierne eller til Iris fondet.

Iris Salten har mottatt 12 søknader om støtte fra Iris fondet.

Søknader til Iris fondet behandles som en del av denne saken.

**Saken**

I forhold til halvårsresultatet og foreløpige prognoser for andre halvår forventes det et samlet utbytte fra Iris Produksjon, Retura Iris og Ht Safe i størrelsesorden fem millioner kroner.

Om støtte fra Iris fondet er det laget følgende retningslinjer, sist revidert av representantskapet i mai 2016;

*Overføring til IRIS fondet.*

*I henhold til Iris Salten iks sin eierskapsstrategien skal de kommersielle selskapene betale 40 % i utbytte dersom ikke en spesiell situasjon tilsier noe annet. Hvordan dette utbyttet disponeres bestemmes av representantskapet gjennom eget vedtak. Representantskapet kan velge å overføre penger til Iris-fondet, eller bestemme at midlene skal fordeles mellom eierne til selskapet.*

*Retningslinjer for bruk av Iris fondet.*

*Styret skal i sin tilrådning og representantskapet skal i sin behandling legge følgende kriterier til grunn ved prioritering av prosjekter som skal få støtte over Iris-fondet.*

* *Midlene skal i hovedsak brukes til å få til gode samarbeidsløsninger i Salten.*
* *Tiltaket skal ha bred oppslutning fra eierkommunene.*
* *Tiltaket skal ikke være konfliktskapende geografisk eller politisk.*
* *Tiltaket er prosjektbasert og skal etter hvert finne annen finansiering.*
* *Det skal ikke gis rene driftstilskudd.*

*Søknad om støtte fra Iris-fondet.*

*Frist for søknad til Iris- fondet settes til 1 september. Søknader som kommer inn etter 1. september vil bli behandlet det påfølgende år.*

*Behandling av søknadene.*

*Administrasjonen gjennomgått alle søknader, innhenter supplerende opplysninger og lager saksfremlegg. Saksfremlegg og søknadene presenteres for rådmannsgruppa som kommer med sin tilrådning før saken går til styret. Rådmannsgruppas tilrådning skal følge saken.*

*Styret gjennomgår søknadene og fremmet forslag til vedtak overfor representantskapet.*

*Representantskapet gjør endelig vedtak om tildeling i sitt høstmøte i månedsskiftet oktober/ november.*

*Oppfølging av innvilget tilskudd.*

 *Anmodning av utbetaling skal komme i løpet av kalenderåret hvor pengene stilles til rådighet. Utbetalingsanmodninger som kommer senere, og som ikke er godtatt etter søknad vil bli avvist.*

*Alle som får innvilget tilskudd skal innen rimelig tid etter at prosjektet er avsluttet rapportere*

*resultatet av prosjektet og hvordan tilskuddet er benyttet. Rapporten skal signeres av*

*kommunerevisjonen eller annen revisor.*

Søknadene:

|  |  |  |
| --- | --- | --- |
| 1. Filmfest Salten
 | Iris og filmfest Salten ønsker å nå en viktig målgruppe for Iris, det vil si 15 åringer. De blir utfordret til å velge avfall og miljø som tema for Filmfest Salten. Penge vil gå til selve Film-festen og produksjonsutstyr. Iris vil støtte beste film i kategorien miljø med 10.000 kroner til den klassen som produserer filmen, videre vil vi gi et bidrag på 5000 kroner for hver film vi bruker på hjemmeside, Facebook eller i reklamesammenheng (eks kinoreklame). Dette er midler som tas over kommunikasjonsbudsjettet. Filmfest Salten engasjerer hele Salten. Alle ni kommuner er med i prosjektet. Filmfest Salten har en målgruppe på 1100 10- klassinger i hele Salten. IRIS har støttet dette tiltaket siden 2012.  | 200 000,- |
| 1. Trainee Salten
 | Søknad om støtte til Kull 12, 13 og 14. Samlet søknad om støtte for år 2017, 18 og 19, søker om 1,25 mil per år. Trainee Salten er et frivillig medlemsorganisert traineeprogram eiet av 28 bedrifter i Bodø- og Saltenregionen. Programmet har som hensikt å styrke området som en attraktiv arbeidsmarkedsregion gjennom å tilby en rekrutterings- og opplæringsordning for kandidater som har fullført høyre utdanning. Av 56 kandidater så har 54 gjennomført programmet. Og av de 43 som er ferdige har 32 funnet seg jobb og forblitt i Salten etter avsluttet program. Resultatene fra programmet er vel dokumenter i egne rapporter. | 1 250 000,- |
| 1. Newton Salten
 | Newton Salten søker med dette om tilskudd til videreføring av fullskala Newton Salten i 2016. Dette innebærer å kunne tilby undervisning i de ulike Newtonrommene til flest mulig av elever i Salten gjennom at elever transporteres til andre Newtonrom enn det som ligger i egen kommune. Søknaden er en del av et 4 årig implementerings løp, og vi håper å kunne sende ny søknad for årene 2017, 2018 og 2019. Fikk innvilget 680 000 for 2016. | 585 000,- |
| 1. Kystvei-utvalget
 | Kystveiutvalget består av kommunene Bodø, Steigen, Hamarøy og Vågan. Disse er også søkere i prosjektet. Kystveiutvalget arbeider for å forlenge kystveien fra Bodø, via Steigen og Hamarøy til Vågan i Lofoten. Kystveien består av både veitraseer og ferjestrekninger. Det søkes om midler for å ansette prosjektleder i 1-årig engasjement fra januar 2017. Prosjektleder skal primært arbeide for å få prosjektet høyere opp på NTP sin prioriterigsliste. Dette er arbeid som må foregå frem til sommeren 2017, da forberedende arbeid for behandling i fylkesting og storting starter.  | 600 000,- |
| 1. Stormen Bibliotek
 | **Skapende senter for film og formidling.** Støtte til utvikling av senter hvor målet er å stimulere unges trang og evne til å skape og formidle – gjennom film og digitale og kunstneriske uttrykk. Senteret skal ha sin base i Stormen bibliotek, og det er søkt om støtte fra Nordland fylkeskommune og nasjonalbiblioteket. Bodø kommune støtter prosjektet med økonomiske midler, digitalt utstyr, personalressurser og lokaler. | 150 000,- |
| 1. Bodø kommune
 | **Utvikling og prosjektering av MIND-senteret trinn-2**Mind-senteret er et nyskapende senter for trafikksikkerhet, lokalisert til Bodø kommune. Innhold og metodikk bygger på forskning innen nevrovitenskap, og senteret er i ferd med å posisjonere seg nasjonalt innen bruk av nye pedagogiske metoder i trafikksikkerhetsarbeidet. «MIND-2» er andre utviklingstrinn av MIND- senteret, det skal videreføre eksisterende og utvikle nye tiltak innen trafikksikkerhet, og basert på forskning og utviklingstrender i samfunnet. MIND-2 er kostnadsberegnet til 43 mil kr. Det søkes om støtte til videre prosjektrealisering.  | 350 000,- |
| 1. Saltdal kommune
 | **Sjøørretens arealbruk, bestandsstatus og populasjonsgenetikk i Skjerstadfjorden.** Prosjektet er et samarbeid mellom forskningsmiljøet (NTNU Vitenskapsmuseet) og kommunene Saltdal, Bodø og Fauske. Forskningsprosjektet går ut på å få bedre kunnskap om marin habitatbruk og vandringer til sjøørret og sjørøye i Skjerstadfjorden. I tillegg skal det vurderes lusepåslag på oppvandrende sjøørret og laks i tilknytning til fjordsystemet.  | 635 000,- |
| 1. Salten regionråd
 | **Saltentinget.** Neste Saltenting skal gjennomføres 19-20 oktober 2017. Dette blir Saltenting nr. 7, og Iris har støttet arrangementet ved hver anledning.  | 200 000,- |
| 1. Kreativt gjenbruks-senter
 | **Gjenbruksinnovasjon- ut i Salten og inn i fremtiden.** Hovedmål for prosjektet er å bidra til å stimulere og motivere alle kommunene i Salten til å ha en målrettet satsing på gjenbruksinnovasjon. Det er samlet søkt om 2 millioner hvorav 1 mill for 2017. | 1 000 000,- |
| 1. Nordlands-forskning
 | **Prosjektstøtte Lytring.** Lytring er et samarbeid mellom Nord Universitet, Nordlandsforskning og Stormen bibliotek. Hensikten med arrangementene er å formidle forskning og skape refleksjon rundt aktuelle samfunnsspørsmål, og gi det «form og farge» fra Bodø by og Nordland for øvrig. Det er til nå gjennomført 14 arrangementer i Stormen bibliotek. Med støtte fra IRIS-fondet ser søkeren for seg å gjennomføre 8 arrangementer i 2017 og spre Lytring til andre deler av fylket. | 450 000,- |
| 1. Start opp Salten.
 | **Søknad om finansiering av etableringsprosjekt.** Start Opp Salten skal bidra til flere lønnsomme bedrifter i Salten, og gi et forutsigbart tilbud om etablereropplæring i Salten.Mål for Start Opp Salten 2015/2016 er som følger:* Rekruttere minst 30 deltakere fra Salten, som skal utarbeide forretningsplaner for egne bedriftsprosjekt.
* Sette i gang etablereropplæring i Salten 2015/2016 med opsjon på videreføring.
* Minst 50 % av forretningsplanene fra kullet skal resultere i etablering av bedrift i løpet av de fem påfølgende år.
* Hjelpe etablerere med god lokalkunnskap.
* Bistå lokale næringsutviklere med profesjonell veiledning til etablerere.
* Styrke den lokale kompetansen om bedriftsetablering.
* Styrke det regionale nettverket med utveksling av kompetanse og utvikling av nye samarbeidsprosjekt.

Fikk innvilget 220 000 kroner i 2015. | 100 000,- |
| 1. Visit Bodø
 | **Destinasjon reiseliv Salten**Salten regionråd har med forankring i Salten-strategiene for 2012-2016, tatt initiativet til utforming av et prosjekt for en helhetlig organisering av reiselivsnæringen i Salten. Det søkes om støtte fra Visit Bodø til å gjennomføre denne satsningen. Støtte fra IRIS- fondet vil redusere kommunenes enkeltbidrag.  | 1 200 000,- |

Iris har mottatt følgende 12 søknader om støtte fra Iris-fondet.

Søknadene ble gjennomgått med rådmennene i deres møte 22 september. Rådmennene har argumentert for og anbefalt at det gis støtte til følgende prosjekter:

1. Filmfest Salten. Kr. 200 000,-
2. Trainee Salten. Kr. 1 250 000,-
3. Newton Salten. Kr. 585 000,-
4. Saltentinget. Kr. 200 000,-
5. Start opp Salten. Kr. 100 000,-
6. Destinasjon reiseliv Salten. Kr. 1 200 000,-
7. Stormen - Skapende senter for form og utvikling kr. 150 000,-
8. Mind- sentert kr. 350 000,-

Styre behandlet søknadene i sitt møte 11 oktober. I sitt vedtak sier styret følgende:

Styret har diskutert og vurdert nøye foreliggende søknader.

Styret vil signaliserer at for kommende år vil styret samle seg om færre og større prosjekter som er i tråd med retningslinjene for Iris-fondet og våre strategier for samarbeid i regionen.

Styret anbefaler videre representantskapet å gjøre følgende

**Vedtak:**

Følgende prosjekter får støtte over IRIS-fondet i 2017:

1. Filmfest Salten. Kr. 200 000,-
2. Trainee Salten. Kr. 1 250 000,-
3. Newton Salten. Kr. 585 000,-
4. Saltentinget. Kr. 200 000,-
5. Start opp Salten. Kr. 100 000,-
6. Destinasjon reiseliv Salten. Kr. 1 200 000,-
7. Stormen - Skapende senter for form og utvikling kr. 150 000,-
8. Mind- senteret. kr. 350 000,-

Utbytte fra Iris Salten sine datterselskaper utover 4 035 000,- avsettes på Iris-fondet til fremtidig bruk for interkommunale samarbeidsløsning.

Leif Magne Hjelseng

Administrerende direktør